स्टार भारतीय क्रिकेटर महेंद्र सिंह धोनी यहां सबसे अलग नजर आए क्योंकि वो सेना की वर्दी में यहां पहुचे थे और वो सेना के जवान की तरह मार्च करके सम्मान लेने के लिए राष्ट्रपति तक पहुंचे। इस दौरान उन्होंने सल्यूट भी किया और पूरे आर्मी प्रोटोकॉल को बखूबी निभाया। ऐसा लग रहा था कि मानो सही मायने में कोई सेना का जवान मार्च कर रहा हो। आपको बता दें कि सेना में मानद उपाधि हासिल करने वाले कई दिग्गज यहां प्रतिष्ठित पुरस्कार हासिल कर चुके हैं लेकिन इससे पहले उन्हें इस अंदाज में नहीं देखा गया था। इस दौरान धोनी की पत्नी साक्षी भी यहां अपने पति की खुशी में शामिल होने पहुंची थीं।